Story oj Unu. 183 



paani ana, lioi mai la me ia lehuleliu kamalii, a ka hale, haawi aku la i kalii ai a pan 

 loa, a hoi mai la ke kane a kona makuahine, huhu ilio la ia ia, me ka pepehi ; pela no 

 ka hana mau a kona makuakane a loilii na la i liala. Nolaila, ua pono ole ko ka 

 makuahine manao, a ua kaumaha loa, i keia hana ino i kana keiki ia Umi. 



Nolaila, ninau main o Umi i kona makuahine : "Aole anei o'u makuakane e ae?" 

 I mai kona makuahine, o Akahiakuleana : "He makuakane kou aia i Waipio, o Liloa 

 kona inoa." I aku o Umi: "E hele paha wan e ike i ko'u makuakane?" I mai ka 

 makuahine: "Ae, e hele oe." Mahope o laila, noho hou iho la lakou, a pepehi liou ka 

 makuakane hanai ia Umi. Alalia, pane aku o Akahiakuleana i ke kane: "E kuu kane, 

 aole nan ke keiki au e pepehi mai nei!" I mai la ke kane me ka leo huhu inoino loa: 

 "A nawai kau keiki, na Liloa?" I aku ka wahine: "Ae, na Liloa ka'u keiki, i lohe oe." 

 Olelo mai ke kane: "Auhea na hoike e lilo ai ke keiki na Liloa?" Alalia, kahea aku la 

 o Akahiakuleana i kana kauwa wahine, e lawe mai i na mea a Liloa i waiho ai no Umi. 

 A lawe ia mai la ia mau mea a kona alo, i aku ka wahine: "Eia ka hoike." A ike iho 

 la ke kane i keia mau mea, pau ae la kona kanalua, maopopo iho la ia ia, na Liloa ke 

 keiki o Umi. 



A mahope o keia mau mea a pau loa, olelo aku la o Akahiakuleana i kana keiki 

 o Umi : "Eia ka malo o Liloa, e hume oe a paa, eia ka palaoa, e lei oe, eia ka laau palau, 

 ma ko lima e paa ai. Nolaila, ke iho nei oe i Waipio e ike i ko makuakane, e hoolohe 

 pono oe. I kou hiki ana i lalo o ka pali o Waipio, hele aku oe a au i ka muliwai, a 

 kau ma keia kapa, a ike aku oe i ka hale e ku mai ana, e hull mai ana ke alo i kou alo, 

 o ko Liloa hale no ia. Mai konio oe ma ka puka pa, aka, e pii aku oe maluna o ka pa; 

 mai komo oe ma ka puka maoli, aka, e komo ae oe ma ka puka pakaka. A hike oe, 

 nana pono aku oe i ka elemakule e kahili ia ana, oia no o Liloa, kou makuakane, ka'u 

 kane i loaa ai oe. E hele oe a noho i luna o kona uha. A i ninau mai i kou inoa, hai 

 aku oe o Umi." 



A pau ka olelo ana a Akahiakuleana ia Umi, i aku la ia ia Omaokamau: "E iho 

 oe me ke keiki, a nau e paa aku ka laau palau a Liloa; e malama pono oe i ka laau a 

 Liloa." A hiki mai la laua i Waipio, ma Koakea, halawai laua me kekahi keiki, me 

 Piimaiwaa. Ninau mai la o Piimaiwaa ia laua: "E hele ana olua i hea?" I aku laua: 

 "I Waipio." Alalia, olelo aku la o Umi ia Piimaiwaa: "I keiki hookama oe na'u?" 

 Ae mai la o Piimaiwaa: "Ae." Hele aku la lakou a hiki i ka muliwai o Waipio, oia o 

 Wailoa, au aku la, a kau ma keia aoao, nana aku la lakou, e ku mai ana ka hale o 

 Liloa. A kokoke lakou i ka hale o Liloa, olelo aku o Umi ia Omaokamau a me 

 Piimaiwaa: "E noho olua ianei, e hele au i o Liloa ala; ina i hele au a i make, e hoi 

 no olua ma kahi a kakou i hele mai nei; aka hoi, i oia mai au, oia kakou." 



